**OBRAZLOŽENJE**

Europski parlament i Vijeće su 17. travnja 2019. donijeli Direktivu (EU) 2019/633 o nepoštenim trgovačkim praksama u odnosima među poduzećima u lancu opskrbe poljoprivrednim i prehrambenim proizvodima (dalje u tekstu: Direktiva) koja je na snazi od 30.04.2019. godine. Prema Direktivi je obveza država članica do 01. svibnja 2021. u nacionalnom pravnom okviru urediti provedbu, a od 01. studenog 2021. godine započeti s njenom primjenom. Ovim zakonskim prijedlogom predlažu se izmjene i dopune pojedinih odredbi Zakona o zabrani nepoštenih trgovačkih praksi u lancu opskrbe hranom (Narodne novine, br. 117/17) zbog terminološkog i suštinskog usklađivanja s Direktivom, a skraćeno trajanje javnoga savjetovanja određuje se kao bi Republika Hrvatska pravovremeno provela predmetna usklađivanja i uputila zakonski prijedlog na donošenje kroz redovnu proceduru.